### Beslutning

Fremsendes til Teknisk Udvalg til behandling i henhold til beslutning i byrådets møde den 23. marts 2022.

Sagen blev behandlet sammen med sag 3.

Byrådet orienteres om udfordringer med implementeringen af indsatsplaner for grundvandsbeskyttelse. Byrådet forelægges anbefalinger til justeret indsats for grundvandsbeskyttelse inden udgangen af tredje kvartal 2022.

### Resumé

De første indsatsplaner for grundvandsbeskyttelse blev vedtaget af Byrådet i 2013 og 2016.

På baggrund af overtaksationskendelser om kompensationsstørrelser samt respons fra VandPlanUdvalget og [adresse] Vand A/S, vurderer Teknik og Miljø, at der nu er behov for at revurdere mulighederne for arbejdet med grundvandsbeskyttelse.

Teknik og Miljø indstiller derfor i tredje kvartal 2022 anbefalinger til bl.a. hvilke værktøjer grundvandsbeskyttelsen kan baseres på fremover.

Denne indstilling belyser problemstillingerne, og foreslår at meddelelse af påbud til fuldtidslandbrug i sårbare områder afventer at Byrådet forholder sig til den fremtidige grundvandsbeskyttelse i kommende indstilling.

Implementering jf. budgetforlig 2021 vurderes på nuværende tidspunkt hverken praktisk eller økonomisk realiserbart. Beslutningsforslag fra EL d. 14. juni 2021 om hurtigere realisering (særskilt indstilling) vil derfor heller ikke kunne imødekommes.

Revurdering af de grundvandsbeskyttende tiltag er nødvendig før vedtagelse af tredje indsatsplan.

### Indstilling

Det indstilles:

At 1) Teknik og Miljø udarbejder en indstilling til Byrådet inden udgangen af tredje kvartal 2022 med anbefalinger til hvilke værktøjer den fortsatte grundvandsbeskyttelse skal baseres på.

At 2) Påbud til fuldtidslandbrugsejendomme sættes i bero, indtil ovennævnte indstilling er behandlet af Byrådet.

### Sagens forløb

10-03-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-03-2022 Magistraten

Fremsendes til [adresse] med bemærkning, at Magistraten i mødet den 14. marts 2022 anbefaler, at byrådet tiltræder Magistratsafdelingen for Teknik og Miljøs indstilling af 3. marts 2022.

Tammy Nilsson og Ronni Lind tog forbehold.

Rådmand Marcus Krogh og Gertrud Henriksen tog forbehold til at 2.

Udfordringerne rejses i forhold til Miljøministeriet.

Magistratsafdelingen for Teknik og Miljøs indstilling i 3. kvartal udarbejdes på baggrund af et fastholdt ambitionsniveau, men med andre midler.

Der udarbejdes notat om argumenter for fastsættelse af erstatningsniveau.

Borgmester Tom Andresen og Sys Schmidt deltog ikke i sagens behandling.

 23-03-2022 [adresse]
Fremsendes til Teknisk Udvalg til behandling i henhold til beslutning i byrådets møde den 23. marts 2022.

Sagen blev behandlet sammen med sag 3.